১৮৬০-এর দশকে পুলম্যান স্লিপিং কার।
**স্লিপার কামরা** (ইংরেজি: sleeper, প্রতিবর্ণীকৃত: *স্লীপ্যর্*) বা **স্লিপিং কার** (ইংরেজি: sleeping car) হচ্ছে যাত্রীদের শোয়ার ব্যবস্থাসহ একধরনের যাত্রীবাহী রেল কামরা। যুক্তরাজ্য ও মার্কিন যুক্তরাষ্ট্রে এধরনের কামরা চালু হলেও পরবর্তীকালে বিভিন্ন জায়গায় ছড়িয়ে গিয়েছে।

ইতিহাস
------

যুক্তরাষ্ট্রের প্রথম স্লিপার কামরা, "চেম্বার্সবার্গ", যা ১৮৩৯ সালে কাম্বারল্যান্ড ভ্যালি রেলরোডে চালু হয়েছিল।
স্লিপার কামরার সবচেয়ে আদিমতম উদাহরণ হচ্ছে ইংল্যান্ডের লন্ডন ও ল্যানশায়ারের মধ্যে লন্ডন অ্যান্ড বার্মিংহাম ও গ্র্যান্ড জংশন রেলওয়ে। তখন এটি "বেড ক্যারেজ" (bed carriage) নামে পরিচিত। ১৮৩৮ সালে প্রথম শ্রেণির যাত্রীদের জন্য এই বেড ক্যারেজ চালু করা হয়েছিল।

১৮৩৯ সালের বসন্তে কাম্বারল্যান্ড ভ্যালি রেলরোড মার্কিন যুক্তরাষ্ট্রের পেনসিলভেনিয়ায় চেম্বার্সবার্গ থেকে হ্যারিসবার্গ পর্যন্ত "চেম্বার্সবার্গ" (Chambersburg) নামক প্রথম স্লিপার কামরা বা স্লিপিং কার চালু করেছিল। কয়েক বছর পরে "কার্লাইল" (Carlisle) নামক দ্বিতীয় স্লিপিং কার চালু করা হয়েছিল।

দেশভিত্তিক স্লিপার কামরা
------------------------

### চীন

চীনের দোতলা সাধারণ যাত্রীবাহী স্লিপার কামরা, এপ্রিল ২০০৬।
চায়না রেলওয়ে দেশজুড়ে সাধারণ স্লিপার ট্রেনের এক বিস্তৃত নেটওয়ার্ক পরিচালনা করে, এবং সমস্ত প্রাদেশিক রাজধানী ও বিভিন্ন প্রধান শহর এই নেটওয়ার্কের অন্তর্গত। চীনের হার্ড স্লিপার কামরা অত্যন্ত সাদামাটা, এতে প্রতি ঘরে ৬টি বাঙ্ক বেড বর্তমান এবং বিশেষ করে চীনা নববর্ষের সময় এদের সিটে রূপান্তর করা যায়। এছাড়া চীনের সফট স্লিপার কামরায় প্রতি ঘরে দুই বা চারটি বিছানা বর্তমান।

### ভারত

ভারতের একটি ট্রেনে একটি স্লিপার কামরা।
স্লিপার কামরা ভারতীয় রেলের সবচেয়ে বেশি ব্যবহৃত রেল কামরা এবং একটি ট্রেন রেকে দশ বা তার বেশি স্লিপার থাকতে পারে। এর প্রস্থ বরাবর ৩টি ও দৈর্ঘ্য বরাবর ২টি শোয়ার বার্থ বর্তমান। এগুলি প্রতি কামরায় ৭২ জন যাত্রীকে বহন করে।

এছাড়া বিভিন্ন বাতানুকূল কামরায় শোয়ার ব্যবস্থা থাকে। ফুল এসি প্রথম শ্রেণিতে ৮টি কেবিন ও ৪-৫টি কুপ বর্তমান এবং হাফ এসি প্রথম শ্রেণিতে ৩টি কেবিন ও ১টি কুপ বর্তমান। এসি ২ টায়ারে শোয়ার বার্থগুলি ৬টি বে (ইংরেজি: bay) এবং ২টি টায়ারে (ইংরেজি: tier) বিন্যস্ত। এসি ৩ টায়ারে ৮টি বে এবং প্রস্থ বরাবর ৩টি টায়ার ও দৈর্ঘ্য বরাবর ২টি টায়ার বর্তমান।

তথ্যসূত্র
---------

1. ↑  Lambert, Anthony J. (1983), *Travel in the Twenties and Thirties*
2. ↑  Philip Berlin Historical Marker – Behind the Marker  ওয়েব্যাক মেশিনে আর্কাইভকৃত ডিসেম্বর ১৬, ২০০৮ তারিখে
3. ↑  "St. Paul 'Pullmans'"। *TIME Magazine*। জুন ৬, ১৯২৭। ডিসেম্বর ১৬, ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৫-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "General Information on travelling by IR"। *IRFCA.org*। Indian Railways Fan Club। ৯ অগাস্ট ২০২০ তারিখে মূল থেকে আর্কাইভ করা। সংগ্রহের তারিখ ৩ জুন ২০০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Class of Travel"। *indiarail.co.uk*। S.D. Enterprises Ltd। ১৩ মে ২০০৭ তারিখে মূল থেকে আর্কাইভ করা। সংগ্রহের তারিখ ৩ জুন ২০০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  Gayatri, Hema (২০২৩-০৩-০৯)। "What is Coupe in Train? How to Book, Charges & Availability"। *Sarkari Result ২০২৩* (ইংরেজি ভাষায়)। সংগ্রহের তারিখ ২০২৩-০৩-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. ↑  "Indian Railway Classes: AC (1A,2A,3A), Sleeper (SL) & Seating (EA,EC,CC, 2S)"। *www.trainman.in* (ইংরেজি ভাষায়)। সংগ্রহের তারিখ ২০২২-০৭-১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)